Vita:Benedek Imre (orvos)

message: Az anon szerző összefoglalója a cikk létrehozásakor kissé elgondolkodtató: „Ez a szócikk nem létezett, én hoztam létre a szerzett CV alapján, így teljesen biztosan hiteles információkat tartalmaz. Még tovább fogom egészíteni.” Gyanítom öncikk, bár a szakmai díjai alapján van helye a Wikin, csak a hiteles, független források nem biztos, hogy alátámasztják a cikk teljes tartalmát. – Ary vita 2010. július 14., 14:50 (CEST)
A cikket én írtam édesapámról. Én a legnagyobb lánya vagyok, és annyi emberről láttam a Wikipédián cikket, aki szerintem nem érdemli meg, hogy itt legyen, hogy úgy éreztem, a saját apámról is illene feltöltsek fontosabb adatokat. Azt nem tudom, hogy bizonyítsam be, hogy a lánya vagyok, de az információ tényleg hiteles. Fogalmazási gondok lehetnek, mert én foglaltam össze a lényeget, és mivel ez az első Wikipédiára feltöltött cikkem, biztos vagyok benne, hogy van elég szerkesztési probléma is. Éppen ezért várom a javítási javaslatokat. 
Anabel (2010. augusztus 7., 22:24) 
replies: text: Ha nincs róla semleges forrás (valamilyen Ki kicsoda lexikon, vagy a tevékenységével összefüggő híradások), akkor sajnos a Wikipédia irányelvei szerint nem maradhat meg a szócikk, mert a nevezetessége ellenőrizhetetlen. Én eddig a szócikk egyetlen tényszerű megállapításra találtam forrást, mégpedig hogy "2010 májusában megválasztották a Magyar Kardiológusok Társaságának Határonkívüli Magyarok Szekciójának elnökének". Ezt a hivatkozást hozzá is adtam a szócikkhez. Ilyeneket kellene még gyűjteni, mert az nem elég, hogy a család azt gondolja apuról, hogy híres. Ezt alá kell támasztani független forrásokkal, és az illető saját maga által írt önéletrajza nem ilyen. – Ary vita 2010. augusztus 8., 09:34 (CEST)

text: Minden egyes állítást hiteles, ellenőrizhető és független forrással kell alátámasztani. Ahogy látom, a család története részt már lehet is törölni emiatt. A kiadott műveiről sem elég a cím, hanem kell a kiadás éve, kiadó neve, ISBN szám, minden amivel be lehet azonosítani. Ráadásul az egész szócikk olyan, mint egy álláspályázat, csupa felsorolás. A Wikipédia az elbeszélő stílusú szócikkeket favorizálja, valahogy úgy, mint az Eredmények szakaszban. Egyébként sem kell minden kis kanyarnak benne lenni egy személy szócikkében. – Ary vita 2010. augusztus 8., 09:43 (CEST)
Az Erdélyi Magyar Ki Kicsoda 2010-es kiadása tehát jó forrásnak? 
EGyébként nem csak arról volt szó, hogy "apuci híres" (ami egyébként igaz), hanem arról is (főleg), hogy nem tetszik az, hogy a környezetemből olyan embereket látok fent, akik egyszerűen nem érdemelnék meg, és nem egy olyan orvost, aki életeket ment, és nemzetközileg is elismert.

text: A Wikipédia nem arról szól, hogy ki mit érdemel meg. Hitler is fent van a wikin, és nem hiszem, hogy bárki nem egy tömeggyilkos pszichopatát lát benne. A Wikipédia azokat a témákat gyűjti össze, amiről rendelkezésre állnak megbízható, ellenőrizhető, független források. Teljesen mindegy, hogy egyébként mi és ki az, akiről a szócikk szól. Érdemes lenne elolvasnod néhány dolgot a Wikiről. Például megtudnád, hogy az egyik szabály szerint nem írunk szócikket magunkról vagy a családunkról:

text: * Wikipédia:Mi nem való a Wikipédiába?

text: * Wikipédia:Hogyan szerkessz lapokat?

text: * Wikipédia:Formai útmutató

text: * Wikipédia:Stilisztikai útmutató

text: * Wikipédia:Tüntesd fel forrásaidat!

text: * Wikipédia:Mi számít megbízható forrásnak?
replies: text: : – Ary vita 2010. augusztus 8., 14:09 (CEST)
A hitleressel igazad van. Akkor az Erdélyi Magyar Ki Kicsoda megfelelő forrás-e? 
Szerintem a szócikk, még ha én is írtam, megmarad objektívnek. A családról meg átküldök két scannelt dokumentumot majd, mert jobb ötletem nincsen...
De tényleg, mi a végkövetkeztetés? Törölnöm kéne a szócikket? Szerintem helye van a Wikipédián, és azt hiszem, forrást is találok.

text: Sajnos kiadott könyvei a magyar nyelvű neten nem találhatók. Minimum ezekhez meg kell adnod az Ary által kért könyvészeti tudnivalókat. – Pagonyfoxhole 2010. augusztus 8., 20:57 (CEST)
A kiadott könyvekről szóló tudnivalókat kiegészítem hamarosan. 
A kérdést általánosabb jelleggel is érdemes megbeszélni: Wikipédia:Kocsmafal (források)#Életrajz a párthonlapon. – Hkoala  2010. augusztus 8., 21:17 (CEST)
thread_title:  Források